**Ministru kabineta rīkojuma projekta „Par Latvijas Universitātes**

**rektora apstiprināšanu”**

 **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts „Par Latvijas Universitātes rektora apstiprināšanu” (turpmāk – rīkojuma projekts) izstrādāts saskaņā ar Augstskolu likuma 17.panta piektajā daļā noteikto, ka augstskolas ievēlēto rektoru pēc augstskolas dibinātāja ierosinājuma apstiprina Ministru kabinets.  |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīdējais Latvijas Universitātes (turpmāk – universitāte) rektors Mārcis Auziņš par universitātes rektoru tika apstiprināts ar Ministru kabineta 2011.gada 3.augusta rīkojumu Nr.356 “Par M.Auziņu”. Saskaņā ar universitātes Satversmes 5.10.apakšpunktu universitātes rektoru ievēlē uz četriem gadiem. Ņemot vērā minēto, universitātes Satversmes sapulce par universitātes rektoru 2015.gada 4.jūnijā par universitātes rektoru ievēlēja profesoru, bioloģijas zinātņu habilitēto doktoru Indriķi Muižnieku.Rīkojuma projekts ir sagatavots, lai apstiprinātu profesoru Indriķi Muižnieku par universitātes rektoru, dodot viņam tiesības pildīt rektora pienākumus, tai skaitā parakstīt augstāko izglītību apliecinošos augstākās izglītības dokumentus, un tiktu nodrošināta akadēmijas darbības kontinuitāte.Ņemot vērā, ka pašreizējā universitātes rektora Mārča Auziņa pilnvaras rektora amatā izbeidzas 2015.gada 3.augustā, Indriķi Muižnieku par universitātes rektoru nepieciešams apstiprināt ar 2015.gada 4.augustu. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

Anotācijas II, III, IV, V un VI sadaļa – rīkojuma projekts šo jomu neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Rīkojuma projekta izpildē būs iesaistīta pati universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav. |

Izglītības un zinātnes ministre Mārīte Seile

Valsts sekretāra vietniece –

Politikas iniciatīvu un attīstības

departamenta direktore,

valsts sekretāra pienākumu izpildītāja Līga Lejiņa

07.07.2015. 11:23

290

M.Strads

67047853, Maris.Strads@izm.gov.lv